LidanRubinov/Halacha-QA huggingface dataset:
שאלה: שואה2: ענית לי קודם בקצרה שיש בחירה חופשית. אלוקים לא עשה כלום? לא ניסה לעשות כלום? 6 מיליון מהעם שלו מה בנים שלו נרצחים נחנקים נקברים חיים!! זה לא הפריע לו??
תשובה: יש לך בעיה בהבנת ה  כאילו שהוא חלילה אדם שמפריעים לו דברים וכד. את השאלה כבר יכולת לשאול כאשר קין רצח את הבל אלא שהעולם נתון בידי הבחירה החופשית של בני האדם ו"הוא" לא מתערב. במדרש גם משה רבנו שאל את שאלתך כאשר ראה שסורקים את רבי עקיבא במסרקות של ברזל והקב"ה השתיק אותו. שנה טובה דוד לוי
שאלה: נדרים: אני סטודנט מסורתי. לפני כמס חודשים נדרתי 2 נדרים בשעת דוחק. 1) להקפיד על 3 תפילות ביום (עד אז הייתי מתפלל שחרית ומנחה ואם היה מתאפשר גם ערבית). 2) לתת מעשר כל חודש. לפי מה שהבנתי נדרים שהם מצוות כבר זה בעייתי להתיר. יש לי כוונה להתפלל שלוש פעמים ביום אני משתדל להתחזק ולהתקרב לדת יותר, אך שזה יותר יבוא ממקום של אהבה מאשר פחד הנדר. כמו כן כרגע התפטרתי מעבודתי אומנם מצאתי עבודה אחרת אך השכר יהיה הרבה יותר נמוך מבעבר, גם בעתיד בלי נדר בע"ה סביר להניח שאתן מעשר אך גם אותו אני מבקש להתיר. השאלה אם התרת הנדרים שאנו עושים בביה"כ בערב ראש השנה מספיקה להתרת הנדרים הללו ואם כן מה עליי לעשות כדי שזה יותר לי? ושנה טובה!
תשובה: הכי נכון לעשות התרת נדרים על שני הנדרים. תגש לרב (בבית הכנסת, ביישוב שלך או בכל מקום אחר) ותשתף אותו בדברים - הוא כבר יארגן לך התרת נדרים.
שאלה: הלכות טהרה: עשיתי הפסק טהרה ביום שלישי האחרון, אך שכחתי להתחיל את הספירה ביום רביעי ולא בדקתי בשאר הימים, האם אוכל לטבול מחר אחרי בדיקה (יום שלישי) שנה טובה
תשובה: תתקשרי לקו הפתוח של נשמת כדי להתיעץ ולקבל הנחיות בארץ: 02-640-4343 חיוג מחו"ל: 972-2-640-4343  חיוג חינם מצפון אמריקה: 1-877-963-8938 החיוג חינם הינו שירות לציבור שנתרם ע"י חברת IDT, ספקית תקשורת בינלאומית, אינטרנט ושירותי וידיאו. שעות פעילות הקו הפתוח: ימים א -ה : 18:00-24:00 יום ו : 8:00-12:00 במוצאי שבת החל מחצי שעה לאחר צאת השבת ועד חצות.
שאלה: חזרת הש"ץ: האם בחזרת הש"ץ אני צריכה להגיד את המילים או רק לשמוע את החזן?
תשובה: צריך רק לשמוע את החזן. בסוף כל ברכה- לומר ברוך הוא וברוך שמו, ואמן. וכן לומר מודים דרבנן כאשר החזן אומר מודים, ולענות בקדושה: קדוש ה  צבאות. ברוך כבוד ה. וימלוך.
שאלה: בעיות בבית: ההורים שלי לא מדברים כבר הרבה זמן ואבא שלי בקושי מדבר גם איתנו( הילדים), הוא כמעט לא נמצא בבית. וזה ממש קשה להיות במצב הזה, אני באמת לא יודעת מה לעשות חוץ מלהתפלל על זה שזה הרבה אבל אם יש עוד משהו שאפשר לעשות אני אשמח לעזרה.
תשובה: אחדות מעניקה הרבה כוח. זה הזמן לאחד את המשפחה (עם מי שמוכן להתאחד). אחים ואחיות שלך. אמא אם היא רוצה להרגיש יותר אתכם. בשביל אחדות כזאת צריך להשקיע גם מאמץ מעשי וגם מאמץ רגשי. המאמץ המעשי הוא ליצור מצבים שתהיו בפועל יחד: לאכול ארוחות עד כמה שאפשר ביחד. לבלות ביחד. להיות ביחד בחדר אחד ולעשות דברים יחד. המאמץ הרגשי הוא לסלק מתחים ומריבות. להגיד לעצמכם שעכשיו אנחנו חייבים לתמוך ולחזק אחד את השני ולכן מוותרים ומפרגנים ולא רבים על דברים. תחושת היחד והקירבה תאפשר לכם גם לדבר ולשתף בקשיים שיש לכם בגלל ההתנהגות של האבא. תנסו לחשוב יחד על דרכים לקרב גם את אבא אליכם (אם זה אפשרי). יש משפחות שמצוקות כמו שאת מתארת, הופכות להיות מנוף לגיבוש וחיזוק האחים וההורים (מי שמשתתף.) ומבחינה זו הקושי יוצר יתרונות שלא היו קודם. במידת הצורך, יש גם גורמי סיוע מקצועיים שיכולים לסייע באופן אישי או באופן משפחתי. אפשר לפנות לפסיכולוגית או עובדת סוציאלית גם באופן אישי וגם באופן משפחתי ולבקש את הטיפול שלה בבעיות האישיות והמשפחתיות.
שאלה: רכישת מחזור: היכן ניתן לרכוש מחזור לראש השנה ויום כיפור של צהר?
תשובה: לא שמעתי שצהר הוציאו מחזור משלהם. כן שמעתי שהם מארגנים מנייני תפילה ציבוריים ושם יש הנחיה של התפילה. רשימת מקומות בקישור הבא:
שאלה: בשר בהכשר בד  ץ בית יוסף: האם בשר בהכשר בד"ץ ב"י טוב לאשכנזים, או שיש פרטים שאשכנזים מחמירים יותר?
תשובה: בשר חלק של בד"ץ בית יוסף הוא לפי כל החומרות גם של מר"ן וגם של הרמ"א.
שאלה: מכנסיים רחבות: מאחר ואני חושבת על הדבר נכנסתי לאתר במטרה למצוא תשובות לשאלותיי ולא מצאתי, האם מותר לי ללכת עם מכנסי נשים רחבות? האם מותר לי ללכת עם מכנסיים שבחלק העליון זה ללא תפר כלומר חצאית שבקצה שלה יש גומי שמתלבש על הרגל? (אלאדין)
תשובה: עייני תשובה מפורטת
שאלה: מעמד נימול: גבר שעבר ברית מילה אצל מוהל בגיל 8 ימים אך אינו נחשב יהודי כיוון שאמו נוצרייה. האם הוא שונה באיזשהו אופן מגבר שלא עבר ברית מילה ואמו נוצרייה? האם ברית המילה איכשהו "עוזרת" לו מבחינת היהדות? ואני לא מתכוונת מבחינת גיור, אלא מבחינת המעמד שלו בדת היהודית. הרי לכל אחד יש מעמד שונה - כהן, לוי, ישראל, גוי, גיור, גרושה, מי שקיימה יחסים עם גוי וכו.
תשובה: ההלכה שהילד הולך אחר האם היא מוחלטת. האיש גוי לכל דבר. יש הרבה גויים נימולים - כל המוסלמים וגם הרבה נוצרים שעשו זאת מטעמי בריאות וכד. אני לא מכיר שום הבדל בינו בין גויים אחרים שאינם נימולים.
שאלה: ברכות וזימון בסעודות מעורבות: לרב, א. רציתי לדעת, במידה ואני הולך לסעודה עם 4 חברה 2 מהם חילוניים. האם אני מחוייב בזימון? בהנחה שהסועדים החילוניים מוכנים לענות אם כי הם לא יברכו בעצמם ברכת המזון, האם יש להקפיד על כך? או כיוון שהם חילונים אני לא מתחייב בזימון עמם ולכן אין צורך לצרפם? ב. במידה ואני אוכל סעודה וצריך לברך מול נשים שאינן מקפידות על צניעות כמו נשים נשואות ללא כיסוי ראש האם מותר לברך? האם לברך בעצימת עיניים מועיל? האם להפנות את המבט למקום אחר? ג. הכיור לנטילת ידיים נמצא בקצה המזדרון. אני נוהג ליטול ידיים, לברך המוציא לאכול ביס ליד הכיור ואז ללכת לחדר שבו אני אוכל. האם זה מנהג נכון? האם צריך לאכול כזית ליד הכיור ואז להמשיך? האם עדיף ליטול ידיים ליד הכיור ואז לעשות המוציא בחדר שבו אני אוכל?
תשובה: א. שאלת הצירוף של החילוניים מאוד תלויה בהקשר. אם הם כלל לא מעוניינים לברך אלא עושים זאת כדי שלך יהיה זימון   איני מוצא טעם בזימון כזה  לעומת זאת, אם הם מבקשים להיות שותפים בברכת המזון   אפשר להצטרף. ב. אם מדובר בלבוש שהוא ממש לא צנוע   אין לברך כך, אולם אם מדובר בנשים ללא כיסוי ראש וכדו    לאור דברי ערוך השולחן מברכים כרגיל. ג. השאלה היא מה מרחק הכיור מהחדר בו אתה אוכל. אם המרחק הוא מרחק לא גדול   יותר נכון לברך את כל הברכה במקום בו אתה אוכל.
שאלה: האם יש ותיקין בראש השנה ישיבה שלך ברעננה?: לרב רציתי לדעת אם יש מנין בהנץ בישיבה שלך בכפר בתיה? יש מקום לנשים? שתהיה לך שנה מתוקה
תשובה: בישיבה בכפר בתיה יש מניין ותיקין ביום הראשון של ראש השנה. מתחיל ב05:25. להלן שאר הזמנים לטובת הציבור: זמני תפילות ראש השנה תשע"ד בישיבת אורות שאול, כפר בתיה ערב ראש השנה: שיחה לפני סליחות 00:30 סליחות זכור ברית. 18:40 מנחה לערב ראש השנה. שיחת ראש הישיבה לליל ההכתרה. ערבית יום טוב ראשון של ראש השנה: 05:25 שחרית ("הודו"). 06:16 הנץ החמה אין הפסקה לפני תקיעות. 16:00 מנחה 18:30 תשליך (בפארק) יום טוב שני של ראש השנה: 19:40 ערבית לליל ראש השנה. 07:00 שחרית. 10:15 תקיעות (משוער) קידוש קטן לפני תקיעות 18:35 מנחה. שבת "שובה" פרשת האזינו: 08:00 שחרית. 17:00 מנחה. 17:30 דרשות לשבת תשובה. 19:35 צאת שבת. עזרת נשים פתוחה שנה טובה ומתוקה
שאלה: חודש אבל על אח: לפני פחות מחודש הזמנו בצפון וילה עם בריכה. אח של בעלי נפטר כשבוע לאחר מכן ולא יכולנו לבטל. האם מותר לו לצאת לנופש( מדובר על 4 ימים של ראש השנה)
תשובה: אין לכך מקום: "כל שלשים יש להמנע מלטייל לשם תענוג". מתוך הספר  נטע גבריאל  פרק י"ד
שאלה: הפרשת חלה: הכנתי בצק מ-2 קילו קמח, ב-2 כלים נפרדים בשל חוסר מקום. (אותם המרכיבים בשתי הקערות) מתוך בלבול וחוסר ריכוז, מקילו אחד כבר הכנתי עוגות (טרם אפיתי), והקילו השני עדיין בקערה. אני מאד רוצה לקיים את מצוות הפרשת חלה לפני החג ורציתי לשאול כיצד לעשות זאת במצב בו אין אפשרות טכנית לאחד את שני הבצקים. ושנה טובה!
תשובה: את יכולה לאסוף את כל העוגיות האפויות לכלי אחד ואז להפריש חלה, אך לא ויישר כוח
שאלה: אבלות: לרב, אבי נפטר ב ה באלול ואני נמצא כרגע בתוך תקופת ה 30. האם בראש השנה האבלות מסתיימת ואפשר לגלח את הזקן בערב החג? ב וחג שמח,
תשובה: תנוחמו מן השמיים. אכן, זה ההלכה, וראש השנה קוטע את השלושים.
שאלה: אדם שמתנהג מגעיל: אני משרת בצה ל ויש בחור שאיתי בחדר שמתנהג על הפנים לא קם לניקיונות,מדבר מגעיל הלכתי והתלוננתי עליו ולא עשו שום דבר. רציתי לשאול מה אני יכול לעשות לגבי זה במסגרת ההלכה כי הבנתי שיש אסור של לא תשנא את אחיך בלבבך ה אני אמור לעשות עם אדם כזה בחדר?
תשובה: המצב הוא כמובן כואב מאוד. הדבר הראשון שאתה צריך לעשות על פי ההלכה, לאור הפסוק שהבאת, הוא לנסות ולדבר איתו על כך. לא בתוכחה, ולא בצעקות, כיוון שזה לא יועיל  לדבר איתו פעם בנחת, לשאול אותו איך אפשר שתעשו דברים ביחד, אולי להבין למה הוא מתנהג כך ולראות איתו ביחד איך אפשר לשנות את המצב הזה וכדו. אם זה לא הולך - אז בוודאי שמותר לך להתלונן עליו. ההלכה לא נתנה פרס לאנשים שמתנהגים בצורה לא ראויה. ומקווה שתהיה זו שנת
שאלה: סודה עם תרכיז בשבת: האם מותר להשתמש במכשיר הלא חשמלי "סודה סטרים" בשבת, ולא רק זה, האם מותר להוסיף לסודה את תרכיז הטעם. אשמח גם לדעת את הרציונל לתשובה. שנה טובה, כתיבה וחתימה טובה, עילי.
תשובה: הדבר מותר. הראציונל מאוד ברור: אין שום סיבה לאסור. ושנה טובה
שאלה: כבוד השבת: האם כשיש מתג אור הממוקם במקום בו האדם קרוב לוודאי בטעות עשוי ללחוץ עליו בשבת ולהדליק אור (כמו למשל, בסמוך למיטה, ופוגעים בו מתוך שינה או בתנועה לא זהירה) יש לדאוג לכיסוי המתג או שמאחר ואין צירוף מחשבה למעשה אז אין בכך חילול שבת ולכן אין צורך לכסות? מדובר בשאלה עקרונית-תאורטית ולא מעשית, ולפיכך מעניין אותי גם הפן הערכי של העניין ולא רק הצד ההלכתי היבש
תשובה: בכל המצבים האלה, בוודאי שמוטלת חובה לכתחילה להימנע מחילול שבת, גם אם חילול השבת ייעשה ללא תודעה. ומדוע? כיוון שהתודעה כן קיימת בשעה שהולכים לישון במקום בו ייגרם חילול שבת - לא יהיה זה נכון להתעלם ממנה. ושנה טובה
שאלה: משיח בכל מקום?: אפשר לראות את המשיח? משיח נמצא בכל מקום? הוא רוח? או תקופה?
תשובה: משיח זו תקופה, וזה גם אדם. ממליץ לך ללמוד על המשיח בהלכת מלכים ברמב"ם בפרק יא  ובפרק יב. המשיח אינו מתגלה עד הרגע שבורא עולם אומר לו. בכל דור ודור יש אדם אחד ראוי להיות משיח אם הדור שלו יזכה לזה. יזכנו ה  לראות עין בעין בביאת המשיח ובבנין בית המקדש, אמן.
שאלה: בבקשה אשמח לקבל עזרה בשאלות שלא הבנתי: לרב אשמח לקבל עזרה בשאלות שלא הבנתי, 1.מדוע את שבט לוי לא ספרו עם עמ"י? 2.כתוב ברש"י לגיון של מלך מה הכוונה? מה מיוחד בשבט לוי שהוא נבדל מעמ"י? 3.איך הם צבא של ה האם ע"י זה שמשרתים בביתו שזה המשכן ששם הוא נמצא הכי בגלוי? 4.מה היה תפקיד העקרי של הלווים בזמן שהמשכן חנה (לא בזמן המסע ולא לפני ואחרי המסע)אלא בזמן שכן עובדים במשכן? 5.מהם 2 הסיבות שהלווים יתגוררו מסביב למשכן? 6.לאן אסור לזר להתקרב? 7.האם עונשו בידי שמיים או בידי ב"ד מתי יענש במיתה מיד או מתי שה יחליט? 8.האם שבט לוי לא יוצא אפילו למלחמת חובה?אם כן מדוע? 9.האם המילה לא תישא יש לה עוד משמעויות?כי כתוב לא תישא לא תספור ובפסוק אחר כתוב לא ישאו ירימו האם זה שתי מילים שונות או שזה אותה מילה עם משמעויות אחרות?
תשובה: 1. המפקד של בנ"י היה קשור לארגון החניה סביב המשכן. שבט לוי לא היה בתוך המחנות הללו. כאשר יכנסו ישראל לארצם, שבט לוי לא יקבל נחלה בארץ. 2. שבט לוי הוקדש לד  כאשר בחטא העגל הם נענו לקריאתו של משה "מי לד  אלי" ויצאו להלחם בכל החוטאים בעגל. לשבט לוי יש תפקידים יחודיים במשכן ובמקדש. 3. הם צבא ד  בכך שהם משרתים במשכן - במקדש. הם זכאים למעשר ראשון. 4. הלויים היו משוררים ומנגנים וגם השומרים והשוערים (עומדים בשערי המקדש). 5. נראה לי שזה גם לכבודם וגם כדי שיהיו קרובים למקדש כדי לשרת אותו. 6. יש אזורים בתוך המקדש והמשכן שרק לכוהנים מותר להכנס אליהם. בענין זה הלוי לא שונה מכל ישראל אחר - גם הוא לא מורשה להכנס למקום שאסור לזרים. 7. זו מחלוקת בין רבי ישמעאל ורבי עקיבא. ההלכה היא כשיטת ר  ישמעאל כמובא ברמב"ם, הלכות ביאת המקדש ראש פרק תשיעי: "זר שעבד במקדש, עבודתו פסולה וחייב מיתה בידי שמים". ונראה שככלל, העונש על כל העבודות הפסולות ומעשי החריגה והחדירה אל הקודש שלא ברשות, גם של הכהנים, היא בידי שמים, כשיטת ר  ישמעאל. 8. על-פי דברי הראי"ה קוק. מלחמות של כלל ישראל - גם בני שבט לוי השתתפו בהן. פרשנות הראי"ה קוק מתבססת, כנראה, על שתי מילים שהרמב"ם הוסיף והדגיש: "לא עורכין מלחמה כשאר ישראל ". הרמב"ם לא הסתפק באמירה שבני שבט לוי אינם עורכים מלחמה, אלא הוסיף עוד: "כשאר ישראל". רוצה לומר, מלחמות שהן כמו מלחמות של שאר שבטי ישראל - בני שבט לוי פטורים מהן  אך מלחמות שבהן נלחמים כל ישראל כאחד - גם שבט לוי שותף בלחימה. 9. "לשאת" פרושו להרים. כאשר אתה סופר אתה מתייחס לכל פרט - מחשיב את הראש שלו בתוך כולם. כך נאמר: "שאו את ראש כל עדת בני ישראל למשפחתם לבית אבתם במספר שמות כל זכר לגלגלתם" במדבר א  ב נעזרתי בקישורים הבאים:
שאלה: תקיעה בשופר: באילו שעות בא בתשרי תוקעים בשופר בבתי הכנסת? מראש.
תשובה: בכל בית כנסת תוקעים בשעה אחרת, כי שעת התחלת התפילה שונה, והיא נבחרת לאור החלטת המתפללים, וכן היא תלויה בשאלה האם הם עושים הפסקה קטנה לפני התקיעות. בדרך כלל זה באזור 11:00.
שאלה: ראש השנה: רק רציתי לאחל לכל עם ישראל חג שמע וחתימה טובה אמן שהשנה תהיה של ימות משיח להתראות
תשובה: אמן
שאלה: כלי במבוק: בעלי היקר קנה לי מתנה לחג כלים שעשויים מבמבוק. האם צריך להטביל אותם? זה כלים רב פעמיים, מזכיר בתחושה סוג מסויים של פלסיק. כתיבה וחתימה טובה
תשובה: אין כל סיבה לטבול את הכלים האלה. ושנה טובה, והרבה חיבור ביניכם
שאלה: כשרות בצמחי גינה: יש לי שכנה שהביאה לי צמח שנקרא רגילת הגינה ואמרה שהוא מאוד בריא, אך לא ידעתי האם ואיך צריך לנקותו וכן בכלל לגבי צמחי גינה מהו הכלל והאם מותר לאכול צמחי גינה לאחר ניקוי ושטיפה רגילים? הצמח הנ"ל כנראה גם היה ידוע במשנה אפשר לקרוא עליו באתר צמח השדה.
תשובה: כתבנו כבר הרבה תשובות על נושא השימוש בירקות עלים מהגינה (עיין לסיכום: ירקות עלים מאד מאד נגועים מסוגי חרקים שונים וניתן לאכול רק אחרי בדיקה מדוקדקת שלצערנו הרוב המוחלט שהציבור אינו בקי בבדיקה זו.
שאלה: הסרת מזוזה במעבר מבית גוי: הרב, בתום תקופת שכירות בדירה שבעליה נוצרי, האם מותר צריך אסור לא ראוי, להסיר את המזוזות? (השוכרים היהודים הביאו עימם את המזוזות בתחילת תקופת השכירות). השוכרים סטודנטים והערך הכספי של המזוזות משמעותי עבורם. האם זה תלוי בשוכרים הבאים שיבואו אחריהם, אם הם יהיו יהודים או לא? הבית בארץ ישראל (חיפה). ושנה טובה!!! אריאל
תשובה: בבית של גוי, אתם לוקחים אתכם את המזוזה. הדברים כתובים בפרוש ברמב"ם (משנה תורה ספר אהבה הלכות מזוזה ה  יא): "המשכיר בית לחבירו על השוכר להביא מזוזה ולקבוע אותה אפילו היה נותן שכר על קביעתה. מפני שהמזוזה חובת הדר היא ואינה חובת הבית. וכשהוא יוצא לא יטלנה בידו ויצא. ואם היה הבית של כותי הרי זה נוטלה כשיצא". שנה טובה,
שאלה: חתונה: 1 קהלת רבה פרשה ג עת ללדת ועת למות משנולד אדם מצפה ה שישא עד 20 לא התחתנתי ועברתי גיל 20 כיצד עלי להתחיל לחפש
תשובה: מודיעים למשפחה, לחברים, למכרים. שאתה מעונין לקבל הצעות. יש גם אתרים ברשת שמעניקים כלים טובים להכרות. בהצלחה!
שאלה: סליחות: כיצד מכונים את זמני הסליחות
תשובה: עיין בשני הקישורים דלהלן: מהרב אליעזר מלמד מהרב עובדיה
שאלה: נך: כתוב רני עקרה ולא ילדה אם עקרה לא ילדה ואם לא ילדה עקרה למה הכתוב חוזר
תשובה: יש דיון ארוך על כך כאן: ולימוד נעים
שאלה: מה הפסוק שלי?: כבוד הרב,אין אני מוצא את הפסוק שלי קוראים לי אסף הייתי שמח אם תוכל לעזור לי ו מראש!
תשובה: הפסוק שלך הוא בתהילים פרק קו פסוק ז, עיין שם. בהצלחה רבה
שאלה: תלמוד: חגיגה טו ב סוף הדף זמר יוני לא פסיק מפומיהשוטנטין כותב היה צריך להמנע משום החורבן 1האם 1היום צריך להמנע מזמר יוני 2מזמר של גוים 3ומזמרשל יהודים בשל החורבן
תשובה: אמנם מופיע בהלכה שיש להימנע מזמר בזמן הזה, אולם זו אחת מההלכות שנשמרות פחות. יש לכך סיבות רבות: החסידות לדוגמה, וכן העובדה שאנחנו נמצאים בשיבה לארצנו ובתחייה שמעמעמת אט אט את ההלכות האוסרות לשיר. לגבי שירים לועזיים, אפשר לראות כאן: ושנה טובה
שאלה: העברת דברים בשבת: בס ד האם מוצר בשבת להוציא דברים איתי מהבית כמו מפתח? האם מותר לתת מתנות ביום שבת? אם אסור מתנה האם מותר להביא בריסטול שכתובה עליו ברכה בשבת או בחג? האם מותר להביא לחברה ספר ביום שבת כאילו מהבית שלי לשלה? האם מותר להביא לבית של חברה עוגה לאכול באותו זמן שאני מביאה בשבת או בחג? ומה הוא הדין לגבי עניין הרשויות בשבת והדברים הקשורים לנושא?
תשובה: השאלה שלך מערבבת שני מושגים שונים: טלטול מוקצה ולטלטול כשאין ערוב. מוקצה   כלים שאסור להשתמש בהם בשבת מסיבות שונות, לכן גם אסור להזיז אותם: פמוטים, גפרורים, מצלמה, פרחים (מחוץ לאגרטל) אלו דברים שגם בתוך הבית אסור להזיז אותם. הדין לגבי עניין הרשויות בשבת והדברים הקשורים לנושא: כלים שמותר להשתמש בהם בשבת בבית. מותר להזיז אותם ובכל זאת אין להוציאם מחוץ לבית למקומות אחרים זה נקרא איסור טלטול מרשות לרשות. יש דרך להפוך את כל העיר לחצר משותפת - ע"י הקפה בחוט על גבי עמודים - זה נקרא עירוב. ביישוב שיש ערוב אפשר לטלטל כל מה שאינו מוקצה. מתנה זה איסור נפרד כאן מדובר על חפץ בעל ערך שעובר מיד ליד - הנותן (כמו מוכר) את החפץ למקבל (שהוא כמו קונה) לכן זה אסור בשבת. עכשיו לשאלות שלך: מותר להוציא מהבית דברים כמו מפתח כשיש ערוב אסור לתת מתנה בשבת. אם יש ערוב מותר להביא בריסטול שכתובה עליו ברכה בשבת או בחג. אם יש ערוב ביישוב אז מותר להביא לחברה ספר ביום שבת כאילו מהבית שלי לשלה. אם יש עירוב מותר להביא לבית של חברה עוגה לאכול באותו זמן שאני מביאה בשבת או בחג. שנה טובה!
שאלה: חנוכת בית בדירה חדשה: האם יש צורך בחנוכת בית ומיניין בעת כניסה לדירה חדשה (ביניין דירות), או שרק קביעת מזוזה על ידי הבעל בלבד? ומה לגבי בית 2 קומות, שכל קומה מתגוררת משפחה נפרדת? ו
תשובה: יש צורך קודם כל בקביעת מזוזות בבית, ולאחר מכן לערוך חנוכת בית. אם יש מניין - עדיף. אם אין - מותר גם לערוך חנוכת בית, ורצוי שלכל הפחות יהיו שם 3 גברים מעל גיל 13. בבית של 2 קומות - כל משפחה צריכה לעשות חנוכת בית.
שאלה: שם לבת: ילדתי בת ביום 27.8.13 בשעה 1 אחר הצהריים. הייתי מעוניינת לדעת איזה שם יכול להתאים, אנחנו מתלבטים בין: נועה, הדס, יעל, עופרי, איילה ובעלי ממש אוהב את השם נגה (בלי ו) אודה על תשובתכם
תשובה: כל השמות טובים חוץ מהשם עופרי. ברכה והצלחה
שאלה: מותר לדבר עם אישה?: רציתי לברר את עניין מסויים,הבנתי שאסור שבן ובת ידברו בגובה העיניים? ושאסור לבן ובת להסתכל אחד לשני בעיניים.האם זה נכון? ואם כן. אפשר בבקשה הסבר על כל ההלכות שכרוחות בעניין זה?,.
תשובה: תורתנו תורת חיים היא. אין התורה אוסרת על איש לדבר עם אישה כאשר זה לצורך. על כן: מותר לאיש לדבר עם אישה כשזה לצורך. צורך זה כולל הרבה דברים: בין אם זה לצורך שידוכין, בין אם זה לצורך עזרה (איפה נמצא הרחוב הזה.), בין אם זה לצורך קירוב רחוקים והחזרה בתשובה. שלא לצורך: אין לאיש לדבר עם אישה (שאינה אשתו או אינה קרובת משפחה). גם בדיבור לצורך על האיש לדעת שמותר לו לראות בעיניו את האישה העומדת מולו, אל אסור לו לבהות בה ולהתבונן בה יתר על המידה, כיון שעל ידי שמתבונן בה בדקדוק רב, זה מבעיר את יצר הרע ויחשוב מחשבות שאינם טובות. (שולחן ערוך אבן העזר סימן כא  וסימן כג  ובנושאי כלים שם, ובספר קדושים תהיו של הרב שמואל כץ שליט"א) אם האישה אינה לבושה בצניעות - ישתדל האדם לא להסתכל עליה, ואם נצרך- יסתכל בפניה ולא בגופה. לצורך קירוב רחוקים נאמר : "עת לעשות לה  הפרו תורתך", ואם יש אשה ששואלת איש שאלות בהלכה, בהשקפה או באמונה, ואין לידו מישהי שיכולה להסביר טוב כמוהו, אזי מצוה על האדם להסביר לה את דבר ה, ולהראות לה הדרך בה ישכון אור. ולא יפחד מזה שהיא אולי לא צנועה. כי ברגע שהאדם פולט מפיו דברי תורה וקדושה - הוא לא בולע, ומראה זה לא ישפיע עליו. בתנאי שהולך האדם ועושה מעשים אלה של קירוב רחוקים לשם שמים, וה  הטוב לא ימנע טוב להולכים בתמים, ובפרט זה שמקרב רחוקים שעליו אומר הזוהר הקדוש שאין למעלה ממנו. מקווה שעזרת לך בתשובה זו. ממליץ לך ללמוד את הספר "קדושים תהיו" של הרב שמואל כץ שליט"א העוסק בהלכות אלו. ברכה והצלחה.
שאלה: העברת דברים בשבת: בס ד האם מוצר בשבת להוציא דברים איתי מהבית כמו מפתח? האם מותר לתת מתנות ביום שבת? אם אסור מתנה האם מותר להביא בריסטול שכתובה עליו ברכה בשבת או בחג? האם מותר להביא לחברה ספר ביום שבת כאילו מהבית שלי לשלה? האם מותר להביא לבית של חברה עוגה לאכול באותו זמן שאני מביאה בשבת או בחג? ומה הוא הדין לגבי עניין הרשויות בשבת והדברים הקשורים לנושא?
תשובה: התשובה נענתה כבר
שאלה: איפור בחג: האם מותר להתאפר בחג על מנת להסתיר חבורה מתחת לעין כדי למנוע מבוכה בבית הכנסת? מה לגבי מייק אפ- נוזלי, ופודרה- אבקה? ומה הדין באופן כללי לגבי איפור שנשטף במים בשבת ובחג? רבה ושנה טובה ומתוקה:-)
תשובה: כל מה שניתן להקל בתחום זה - יש להקל בו. מייק אפ נוזלי, פודרה וכדו  - מותרים. אולם שפתון או איפור שצובע - אסור. ושנה טובה
שאלה: שם לבן: לכבוד הרב, ברצוני לברר על בחירת שם לתינוק אשתי(.בת.) ואני(.בן.) התברכנו ביום חמישי האחרון (29 לאוגוסט) בבן זכר. האם בחירת השם.נכונה לנו? ושנה טוב
תשובה: ראשית, הרבה שמחה, וברכות שמיים על הלידה. אם השם מוצא חן בעיניכם ואתם אוהבים אותו - הוא שם מצוין. מה שיקבע את עתידו של הילד יהיה האהבה שתעניקו לו, החינוך והערכים, והיחסים הטובים ביניכם שישמשו לו קרקע פוריה לצמיחה. שיהיה בשעה טובה ושנה מתוקה
שאלה: פדיון הבן -דחוף: לכבוד הרב, בשעה טובה, ב ה נולד בננו הבכור. למען הסר ספק, רצינו לדעת לבטח, את תאריך היום המדוייק בו ניתן לפדות את הילד. הילד נולד בתאריך 23.8.13 בשעה 22:40, קרי, י"ח באלול-יום שבת. לפי הבנתי, אנו אמורים לפדות את הילד ביום ה 31 ללידתו, ולפי חישוביי זה יוצא בתאריך 22.9.13 לאחר השקיעה. אנא אמור לי האם חישוביי נכונים,ואם לא נא תקן ופרט בבקשה. בברכת שנה טובה ומבורכת בבריאות אייל
תשובה: ראשית, בשעה טובה ומוצלחת, זכו לגדלו במציאת חן. אכן נכון, אולם לאור פסיקת הש"ך אין פודין בערב במצב רגיל, ועל כן את הפדיון יש לעשות ביום שלישי בבקר. ושמחה גדולה
שאלה: לא עשו לי בריתה כשנולדתי: ו מראש. שמעתי איזה עניין כזה שאם לא עושים "בריתה" לילדה שנולדה, איזו מסיבת הודיה, יהיו לה בעיות בזיווג. יש לזה מקור של ממש? הוריי באמת לא הספיקו לעשות לי כשנולדתי, אך אמא שלי אומרת שבבת המצווה שלי הם השקיעו משאר האחיות וכיוונו לכך שלא יהיו בעיות. זה מספיק "מכפר"? רני.
תשובה: אתם באמת מאמינים בזה? אלה דברי הבל, שאיכשהו הפכו לאגדה אורבנית. את תתחתני רק בשל דבר אחד: בשל מי שאת. לא משום סיבה אחרת. והרבה שמחה
שאלה: פרודה: אני אישה חרדית, אני פרודה וממתינה כעת לקבלת גט. יש לציין שהגירושין האלו קיבלו אישור וברכת גדו"י. שאלתי היא: א. מתי אוכל להתארס שוב? (נפרדנו לפני שבועיים, אין לי ילדים ואני לא בהריון). ב. איך אוכל להתגבר על היצר הנורא של למשוך תשומת לב של גברים ברחוב. אני אישה צעירה, הייתי נשואה חודשיים וחצי, טעמתי לראשונה את טעם החיים של אהבה ויחסים וקשה לי מ-א-ד לוותר ולחיות כעת בלי זה. מה עושים??? יישר כח, שנה טובה, כתיבה וחתימה טובה.
תשובה: ראשית, אני מאחל שתיגאלי במהירות מכבלייך, ותמצאי מחדש את האפשרות לצעוד קדימה. א. תוכלי להתארס שוב   מיד. מיום קבלת הגט. בעזרת ד. ב. על היצר: בכל מקום בו מחלקים עצות שמבטיחות הצלחה בהתמודדות עם היצר   משקרים. שכן, היצר שאת מתארת הוא טבעי ומובן, ויש בו גם ניצוצות של קדושה, שכן הוא מהווה את אחד הגורמים שמניעים את האדם להינשא. לא לחינם ברא הקב"ה את היצר הזה, והגמרא מספרת כי ביום שניטל יצר הרע של עריות מהעולם   לא היה יותר סיכוי להמשך קיומו של העולם, כי אף אחד לא היה נמשך לשני, אפילו לא בעלי חיים. ג. דווקא משום כך   את יכולה להזמין את היצר הזה להשתתף בצדדים של הקדושה שבך. לאמור: לרתום אותו לרצון להינשא מחדש, לרתום אותו לרצון להתקדם בתחומים האמיתיים של החיים, לרתום אותו לחיפוש אחר אהבה בתחומים רבים   גם בין אדם למקום "אני לדודי ודודי לי", וכך היצר עצמו הופך להיות למבוע של יצירה. האם את יכולה ללכת בדרך זו? ושנה טובה ומתוקה
שאלה: השקיה בחג: האם מותר להשקות עציץ בחג? ראש השנה.
שאלה: שיער בשבת: רציתי לשאול - האם יש בעיה להשתמש בספריי לשיער בשבת או בחג? האם יש בעיה להשתמש בקרם לשיער בשבת חג?? אם כן, באיזו דרך מותר להשתמש בקרם? אשמח לתשובה מהירה. ושנה טובה ומתוקה!
תשובה: האחרונים הורו לאיסור בשימוש בספריי ובמשחה לשיער. הן משום מדביק השיער או בונה, וכן ממרח של הקרם. עייני בשמירת שבת כהלכתה פרק יד סעיפים נד, נו
שאלה: בקשת מחילה: יש אחד בשם שאני הייתי מנוי אצלו בפרופיל בפייסבוק כי אהבתי את הפרסומים שלו כי לא צריתי להלחיץ אותו עם בקשת חברות אחרי זה הוא אמר לי שזה הלחית אותו אמרתי לו סליחה והוא אמר הכל נשכח הכל נסלח וגם הסברתי לו על עצמי שלא התכוונתי לררע אחרי זה הוא חסם אותי למרות מה שהוא אמר וחבר שלי שאל אותו למה חסמת את.(אני ) כי הם חברים אוסז הוא חסם את חבר שלי וראינו בו אוותו באירוע והוא כל המזן התחמק מאיתנו זאני לא רגוע מה לעשות האם משמים מחול לי? גם מרתי לו שאני לא רגוע שהוא נפגע וביקשתי סליחה לפני שפגשנו בו שנה טובה ומתוקה לך כבוד הרב
תשובה: נראה באמת שעשית את כל מה שצריך. בקשת סליחה. הסברת לו. אמרת לו שאתה לא רגוע, ולמעשה שוב התנצלת. אינך צריך לחשוש עוד. ושנה טובה
שאלה: האם מותר להזיז פלטה ביו"ט?: אני רוצה לבשל ברה"ש בשביל שבת שבאה מיד אח"כ. הענין הוא שהפלטה מונחת על הכיריים ואין לי אפשרות לשים אותה במקום אחר. האם מותר להזיז אותה, בזמן שהיא כבויה (היא מופעלת ע"י שעון שבת) ולהשאיר אותה מחוברת לחשמל, כדי לבשל על הכיריים (כמובן להדליק ולכבות את האש באופן המותר ביו"ט)? או שזה מוקצה ואסור להזיז?
תשובה: הדבר מותר, כחלק מהבישול.
שאלה: ישיבת הסדר: אני כיום בכיתה י"ב ונמצא בשליחות בחו"ל עם המשפחה. שנה הבאה אני רוצה לישיבת הסדר או אולי למסגרת אחרת אך בהחלט חשוב לי ללכת למסגרת ישיבתית. בגלל מצבי קשה לי לחפש ישיבה ואינני מכיר ישיבות. איך אוכל למצוא ישיבה שמתאימה לי??? רועי
תשובה: אתה יכול להיכנס לאתר הזה: ולמצוא שם הפניה לכל הישיבות השונות, ומתוכן תוכל לבחור את מה שמתאים לך. האם אני יכול לעזור עוד?
שאלה: סדר הנחה: ב"ה האם יש בעייה להניח חומר לימודי של מקצועות חול ומתחתיו חומר לימודי של קודש? (בלי ספרים, אלא רק את הסיכומים והכוונה היא להניח את השקיות אחת על השנייה.) ואם זה רק מקצועות קודש- באיזה סדר להניח? האם זה כמו הדין של המקרה שיש בו תנ"ך, חומש וספר נביאים?
תשובה: צריך להפעיל את השכל הפשוט. סיכומים אמנם אינם מקבלים את המעמד של כתבי קודש שאסור לשים עליהם דברים, ועל כן עקרונית הדבר מותר. אולם אם אתה יכול לתת אתה דעת ולכבד את הקודש בדרך זו - למה לא?